pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรมถกคณะกรรมการคุมประพฤติ เตรียมพร้อมรับกฎหมาย JSOC เผยตั้งศูนย์คุมประพฤติภาคประชาชนนำร่องแล้ว 12 แห่ง
วันจันทร์ที่ 21 มีนาคม 2565
รัฐมนตรีว่าการกระทรวงยุติธรรมถกคณะกรรมการคุมประพฤติ เตรียมพร้อมรับกฎหมาย JSOC เผยตั้งศูนย์คุมประพฤติภาคประชาชนนําร่องแล้ว 12 แห่ง
รัฐมนตรีว่าการกระทรวงยุติธรรมถกคณะกรรมการคุมประพฤติ เตรียมพร้อมรับกฎหมาย JSOC เผยตั้งศูนย์คุมประพฤติภาคประชาชนนําร่องแล้ว 12 แห่ง เล็ง เดือน ส.ค. เปิดให้ครบทุกจังหวัด ฝากคณะกรรมการเสนอแนะมาตรการที่เป็นประโยชน์
เมื่อเวลา 13.30 น. ที่กระทรวงยุติธรรม มีการประชุมคณะกรรมการคุมประพฤติ โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วย ว่าที่ ร.ต.ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม พ.ต.ท.วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน นายโฆสิต สุวินิจจิต คณะที่ปรึกษารัฟฐมนตรีว่าการกระทรวงยุติธรรม นายชาญเชาวน์ ไชยานุกิจ อดีตปลัดกระทรวงยุติธรรม นพ.พรเทพ ศิริวนารังสรรค์ กรรมการผู้ทรงคุณวุฒิ นางธารินี แสงสว่าง รองอธิบดีกรมคุมประพฤติ นายณัฐกร จําปาทอง ผู้อํานวยการสถาบันกัลยาณ์ราชนครินทร์ และกรรมการร่วมการประชุม
นายสมศักดิ์ กล่าวว่า ขณะนี้ร่าง พ.ร.บ.ป้องกันการกระทําผิดซ้ําในความผิดเกี่ยวกับเพศหรือที่ใช้ความรุนแรง หรือร่างกฎหมาย JSOC ขณะนี้อยู่ในชั้นการพิจารณาของวุฒิสภา ถือว่ากฎหมายมีชีวิตแล้ว ไม่มีปัญหา อีกไม่นานได้ใช้แน่นอน ดังนั้นเราต้องมีการเตรียมความพร้อมเพื่อรองรับ เช่น โครงการนําอุปกรณ์อิเล็กทรอนิกส์ติตตามตัว (กําไลEM) มาใช้ โดยที่ผ่านมา กรมคุมประพฤติ ได้นํา กําไล EM มาใช้พร้อมเปิดศูนย์ควบคุม EMCC ขึ้น โดยขณะนี้มีผู้ที่รับการติดกําไล EM ไปแล้ว 87,712 คน ซึ่งจากผลสํารวจประชาชน ร้อยละ 89 เห็นด้วยกับการนํากําไล EM มาใช้เพื่อป้องกันผิดซ้ํา และทําให้ผู้ใส่มีพฤติกรรมที่ดีขึ้น ซึ่งการใช้ที่ผ่านมาสามารถลดความแออัดในเรือนจํา ลดการกระทําผิดซ้ํา ประหยัดงบประมาณในการดูแลผู้ต้องขัง ผู้กระทําผิดได้รับโอกาสสู่สังคม และจะนําไปใช้กับ โครงการนิคมอุตสาหกรรมราชทัณฑ์ อีกด้วย
นายสมศักดิ์ กล่าวอีกว่า ตนได้รับการรายงานจากกรมคุมประพฤติ ว่ามีนโยบายจัดตั้งศูนย์คุมประพฤติภาคประชาชน เพื่อเป็นศูนย์กลางในการสนับสนุนภารกิจในการคุมความประพฤติในพื้นที่ เช่น การรับรายงานตัว เน้นการทํางานร่วมกับชุมชน อาสาสมัครคุมประพฤติและหน่วยงานภาคี เพื่อติตตามผู้ถูกคุมประพฤติและรองรับกฎหมาย JSOC ในพื้นที่ ปัจจุบันเปิดไปแล้ว 12 แห่งเป็นต้นแบบ อาทิ กรุงเทพฯ อยุธยา ระยอง อุดรธานี สงขลา และภายในเดือน สิงหาคมจะเปิดให้ครบทุกจังหวัดทั่วประเทศ ซึ่งตรงส่วนนี้ตนอยากให้อาสาสมัครคุมประพฤติช่วยประชาสัมพันธ์งานต่างๆ ของกระทรวงยุติธรรมอีกแรงหนึ่งด้วย นอกจากนี้ตนอยากฝากคณะกรรมการทุกท่านไปดู เรื่องมาตรการต่างๆ ของแนวทางพัฒนาการดําเนินงานด้านพฤตินิสัยผู้กระทําผิด หรือมาตรการอื่นๆ ที่เป็นประโยชน์ หากมีอะไรที่ทําเพิ่มเติมได้ก็ขอให้เสนอแนะเข้ามา
รัฐบาลไทย-ข่าวทำเนียบรัฐบาล-“สุชาติ” รมว.แรงงาน ส่ง ที่ปรึกษาฯ “ธิวัลรัตน์” ขึ้นเชียงราย มอบเงินแก่ทายาทลูกจ้างที่เสียชีวิต เหตุเรือบรรทุกน้ำมันระเบิดกลางแม่น้ำเจ้าพระยา
วันศุกร์ที่ 1 เมษายน 2565
“สุชาติ” รมว.แรงงาน ส่ง ที่ปรึกษาฯ “ธิวัลรัตน์” ขึ้นเชียงราย มอบเงินแก่ทายาทลูกจ้างที่เสียชีวิต เหตุเรือบรรทุกน้ํามันระเบิดกลางแม่น้ําเจ้าพระยา
...
เมื่อวันที่ 1 เมษายน 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน พร้อมด้วย นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) ในการนี้ นายบุญสงค์ ทัพชัยยุทธ์ เลขาธิการสํานักงานประกันสังคม ได้มอบหมายให้ นางเบญจวรรณ แสงแผ้ว ผู้ตรวจราชการกรม สํานักงานประกันสังคม ร่วมลงพื้นที่ในตําบลท่าก๊อ อําเภอแม่สรวย จังหวัดเชียงราย เพื่อมอบสิทธิประโยชน์เงินทดแทนกรณีลูกจ้างเสียชีวิตให้กับทายาทนายประสิทธิ์ สุภัทร์วัน ลูกจ้างที่เสียชีวิตจากเหตุเพลิงไหม้เรือบรรทุกน้ํามันระเบิด กลางแม่น้ําเจ้าพระยา บริเวณท่าเทียบเรือใกล้ป้อมพระจุล สะพาน 2 เมื่อวันที่ 27 มีนาคม 2565 ที่ผ่านมา
นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน กล่าวว่า ท่านนายกรัฐมนตรี และรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้แสดงความห่วงใยและเสียใจ ต่อเหตุการณ์ในครั้งนี้ และกําชับให้กระทรวงแรงงานเร่งให้ความช่วยเหลือญาติของลูกจ้างที่เสียชีวิต โดยด่วน ในวันนี้ นายสุชาติ ชมกลิ่น รัฐมนตรีว่าการกระทรวงแรงงาน ได้มอบหมายให้ดิฉันเดินทาง มามอบสิทธิประโยชน์เงินทดแทนกรณีเสียชีวิตเนื่องจากการทํางานให้แก่ทายาท ของ นายประสิทธิ์ สุภัทร์วัน ถึงบ้านในตําบลท่าก๊อ อําเภอแม่สรวย จังหวัดเชียงราย โดยทายาทจะได้รับ ค่าทําศพ 50,000 บาท เงินทดแทนกรณีเสียชีวิต 1,680,000 บาท เงินบําเหน็จชราภาพ 219,064.60 บาท รวมเป็นเงินทั้งสิ้น 1,949,064.60 บาท ดิฉันในนามของกระทรวงแรงงาน และสํานักงานประกันสังคม พร้อมดูแลลูกจ้าง ผู้ประกันตน รวมถึงทายาทของผู้เสียชีวิตที่ประสบเหตุ ให้ได้รับสิทธิประโยชน์อย่างครบถ้วน และเข้าถึง ผู้ที่ได้รับความเดือดร้อน เปรียบเสมือนคนในครอบครัวเดียวกัน และไม่ทิ้งใครไว้ข้างหลังอย่างแน่นอน
รัฐบาลไทย-ข่าวทำเนียบรัฐบาล-รมว.ยุติธรรม สั่งกรมบังคับคดี เพิ่มกำหนดการไกล่เกลี่ยหนี้สิน ให้ได้ลงพื้นที่เพิ่มอีก 1 จังหวัด หวังเร่งแบ่งเบาภาระประชาชน ตั้งใจลงเองทุกจังหวัด จี้ เร่งจัดให้ครอบคลุม
วันพฤหัสบดีที่ 5 พฤษภาคม 2565
รมว.ยุติธรรม สั่งกรมบังคับคดี เพิ่มกําหนดการไกล่เกลี่ยหนี้สิน ให้ได้ลงพื้นที่เพิ่มอีก 1 จังหวัด หวังเร่งแบ่งเบาภาระประชาชน ตั้งใจลงเองทุกจังหวัด จี้ เร่งจัดให้ครอบคลุม
รมว.ยุติธรรม ฟิตจัด สั่งกรมบังคับคดี เพิ่มกําหนดการไกล่เกลี่ยหนี้สิน ให้ได้ลงพื้นที่เพิ่มอีก 1 จังหวัด หวังเร่งแบ่งเบาภาระประชาชน ตั้งใจลงเองทุกจังหวัด จี้ เร่งจัดให้ครอบคลุมทุกพื้นที่หลังประชาชนทั่วประเทศเรียกร้อง
นายสมศักดิ์ เทพสุทิน รัฐมนตรีว่าการกระทรวงยุติธรรม ประชุมติดตามงานการไกล่เกลี่ยหนี้สินครัวเรือน โดยมี นางทัศนีย์ เปาอินทร์ อธิบดีกรมบังคับคดี นางสุจิตรา แก้วไกร รองอธิบดีกรมคุ้มครองสิทธิและเสรีภาพ ผู้บริหารกระทรวง และหน่วยงานที่เกี่ยวข้องเข้าร่วมประชุมผ่านระบบออนไลน์ โดยนายสมศักดิ์ กล่าวว่า อยากให้ทุกหน่วยงานที่เกี่ยวข้อง ไปทําการบ้านว่า งานไกล่เกลี่ยหนี้สิน ที่จัดมาแล้ว 4 ครั้ง ต้องมีอะไรปรับแก้หรือไม่ เพราะจากที่ดําเนินการมา ประชาชน ให้ความสนใจเป็นอย่างดีมากขึ้นเป็นลําดับ จึงขอขอบคุณทุกหน่วยงานที่เกี่ยวข้องที่ได้ทํางานหนักอย่างต่อเนื่อง นายสมศักดิ์ กล่าวต่อว่า จากกําหนดการจัดงานไกล่เกลี่ยหนี้สิน จังหวัดเชียงใหม่ วันที่ 28 เมษายน ที่ศูนย์ประชุมและแสดงสินค้านานาชาติ ตนอยากให้เพิ่มอีกหนึ่งจังหวัดใกล้เคียง ในวันที่ 29 เมษายน เพราะตนอยากให้เร่งช่วยเหลือประชาชน ให้ได้มากที่สุด จึงขอให้ไปเพิ่มกําหนดการมาอีก 1 จังหวัด พร้อมขอให้ปรับรูปแบบการจัดงาน อาทิ บอร์ดภายในงาน ที่นําเสนอแต่ของกรม ก็อยากให้เพิ่มเป็นความรู้เรื่องกฎหมาย JSOC กองทุนยุติธรรม หรือ การเยียวยาประชาชน ซึ่งนอกจากการจัดมหกรรมไกล่เกลี่ยหนี้สินแล้ว เรายังมีการจัดงานให้ความรู้เกี่ยวกับพืชกระท่อม ของ ป.ป.ส. เพื่อให้พืชกระท่อมเป็นอีกทางเลือกหนึ่งในการประกอบอาชีพของพี่น้องประชาชน "ผมอยากให้ผู้นําท้องถิ่น ช่วยประสานประชาชน และช่วยประชาสัมพันธ์ให้รู้งานของกระทรวงยุติธรรม เพราะเราต้องการให้ประชาชนรู้ว่า เราทํางานอย่างหนัก เพื่อแบ่งเบาภาระของประชาชน ดังนั้น จากนี้ ขอให้รีบเลือกจังหวัด และแจ้งลูกหนี้ กับเจ้าหนี้ ให้เข้าร่วมงานโดยเร็ว เพราะผม อยากช่วยลงไปทุกจังหวัดที่จัดงาน ซึ่งประชาชนทั่วประเทศต้องการและเรียกร้องอยากให้จัดงานในทุกพื้นที่ โดยที่ผ่านมาเราจัดไปแล้ว 4 ครั้ง ช่วยเหลือลูกหนี้ไปแล้วเกือบ 6,000 คน มูลค่าทุนทรัพย์ 1,477 ล้านบาท" รมว.ยุติธรรม กล่าว ขณะที่ อธิบดีกรมบังคับคดี รายงานว่า จากที่จัดงานมา ได้มองเห็นการจัดโซน ระหว่าง การเสวนา และช่องไกล่เกลี่ย ถ้าแยกกัน จะสะดวกกว่า ส่วนจังหวัด ที่อยากให้เพิ่ม ในวันที่ 29 เมษายน นี้ ได้มองว่า จังหวัดลําปาง มีความเหมาะสม แต่ก็มีความกังวลว่า เจ้าหนี้ ลูกหนี้ ที่ไม่ได้อยู่ในจังหวัด อาจจะเดินทางมาไม่ได้ ซึ่งอาจจะมีแค่คนในจังหวัดเท่านั้น แต่ก็จะเร่งโทรศัพท์ไปประสานอย่างเร่งด่วน /////////
รัฐบาลไทย-ข่าวทำเนียบรัฐบาล-รัฐบาลเตือนคนไทยที่กำลังจะเดินทางไปต่างประเทศศึกษาข้อมูล/ข้อห้ามให้ดี หลังพบถูกส่งกลับ/จับกุมหลายกรณี
วันเสาร์ที่ 20 สิงหาคม 2565
รัฐบาลเตือนคนไทยที่กําลังจะเดินทางไปต่างประเทศศึกษาข้อมูล/ข้อห้ามให้ดี หลังพบถูกส่งกลับ/จับกุมหลายกรณี
รัฐบาลเตือนคนไทยที่กําลังจะเดินทางไปต่างประเทศศึกษาข้อมูล/ข้อห้ามให้ดี หลังพบถูกส่งกลับ/จับกุมหลายกรณี
วันนี้(20ส.ค.65)นางสาวรัชดาธนาดิเรกรองโฆษกประจําสํานักนายกรัฐมนตรีเตือนคนไทยที่จะเดินทางไปต่างประเทศให้ศึกษาข้อมูลที่เกี่ยวข้องกับประเทศนั้นๆให้ดีก่อนเดินทางเพื่อจะได้ไม่มีปัญหาระหว่างเดินทางซึ่งทางกระทรวงการต่างประเทศรายงานว่าช่วงที่ผ่านมามีคนไทยถูกส่งตัวกลับประเทศหรือถูกจับกุมตัวดําเนินคดีในต่างประเทศในหลายกรณีดังนี้
1.ช่วง2-3สัปดาห์ที่ผ่านมาทางการเกาหลีใต้ได้ปฏิเสธการเข้าเมืองของคนไทย2เที่ยวบินในเวลาใกล้เคียงกันรวมถึงมีกรณีปลีกย่อยเกี่ยวกับปฏิเสธการเข้าเมืองอีกจํานวนมากเนื่องจากพิจารณาจากหลักฐานและข้อมูลแล้วเห็นว่ามีความเป็นไปได้ที่คนไทยเหล่านี้น่าจะมุ่งลักลอบทํางานอย่างผิดกฎหมายซึ่งการลักลอบเข้าประเทศเกาหลีใต้มีโทษทั้งปรับและจําคุกอย่างไรก็ตามผู้ที่พํานักอยู่ในเกาหลีใต้อย่างผิดกฎหมายไม่ต้องโทษคดีอาญาและได้รับวัคซีนป้องกันโควิดเข็มที่สามภายในวันที่30เมษายน2565หากเดินทางออกจากเกาหลีใต้ภายในวันที่31ตุลาคม2565จะได้รับการยกเว้นค่าปรับและไม่ถูกบรรจุชื่อในบุคคลต้องห้ามเดินทางเข้าเกาหลีใต้โดยสามารถไปรายงานตัวที่สํานักงานตรวจคนเข้าเมืองล่วงหน้าอย่างน้อย3วันก่อนการเดินทาง
2.การนํากัญชาออกนอกประเทศเป็นสิ่งที่ต้องระวังอย่างมากเพราะกฎหมายในแต่ละประเทศมีความแตกต่างกันคนไทยที่นํากัญชากัญชงหรือผลิตภัณฑ์ที่มีส่วนประกอบของพืชชนิดดังกล่าวติดตัวขณะเดินทางไปยังประเทศที่กฎหมายห้ามอาจถูกลงโทษตามกฎหมายของประเทศนั้นๆโดยโทษมีตั้งแต่การปรับเงินเนรเทศจําคุกตลอดชีวิตไปจนถึงประหารชีวิตจึงขอย้ําเตือนให้ศึกษาข้อมูลเกี่ยวกับกฎหมายและบทลงโทษของแต่ละประเทศอย่างละเอียดก่อนการเดินทาง
3.กรณีที่ประสงค์ไปทํางานในต่างประเทศโดยเฉพาะประเทศในแถบตะวันออกกลางเช่นสหรัฐอาหรับเอมิเรตส์หรือยูเออีกาตาร์โอมานและบาห์เรนขอให้ระวังการชักชวนจากนายหน้าหรือกลุ่มแม่แท็กที่มักจะชวนให้ไปทํางานประเภทนวดแผนไทย/สปาโดยอ้างว่าไม่ต้องแสดงหลักฐานหนังสือเดินทางและวีซ่าและสามารถเดินทางเข้าช่องทางปกติที่มีเจ้าหน้าที่ควบคุมดูแลหรือมีเงื่อนไขการทํางานหรือให้ผลตอบแทนที่ดีจนผิดปกติ
การเข้าไปทํางานผ่านช่องทางรูปแบบนี้จะไม่ได้รับการคุ้มครองทางกฎหมายใดๆและไม่สามารถฟ้องร้องเรียกค่าเสียหายและเงินชดเชยได้หากถูกโกงสัญญาจ้างงานถูกทําร้ายร่างกายถูกบังคับค้าประเวณีหรือถูกกักบริเวณเนื่องจากเป็นการลักลอบทํางานโดยใช้วีซ่าผิดประเภท
“นายกรัฐมนตรีฝากให้เน้นย้ําว่าคนไทยที่จะเดินทางไปต่างประเทศขอให้ตรวจสอบเรื่องแนวปฏิบัติและข้อกฎหมายของประเทศนั้นๆให้ดีไม่ว่าจะเดินทางไปท่องเที่ยวหรือไปทํางานและขอให้เคารพกฎหมายและกฎระเบียบท้องถิ่นสําหรับผู้ที่จะไปทํางานขอให้ตรวจสอบเงื่อนไขการทํางานและรายละเอียดสัญญาว่าจ้างให้รอบคอบจะได้ไม่ถูกหลอกหรือเอาเปรียบทั้งนี้ประชาชนที่มีข้อสงสัยสามารถติดต่อสอบถามได้ที่กระทรวงการต่างประเทศหรือหากประสบปัญหาในต่างประเทศติดต่อสถานเอกอัครราชทูต/สถานกงสุลใหญ่ไทยในประเทศนั้นๆหรือช่องทางออนไลน์เช่นเว็บไซต์หรือเฟซบุครวมถึงติดต่อCall Centerกรมการกงสุลหมายเลข02 572 8442ได้ตลอด24ชม.”นางสาวรัชดากล่าว
—————
รัฐบาลไทย-ข่าวทำเนียบรัฐบาล-รมว.พม. รับมอบเครื่องอุปโภคบริโภค จากบริษัท เชฟรอนประเทศไทยสำรวจและผลิต จำกัด เร่งทำถุงยังชีพเพิ่ม ช่วยเหลือกลุ่มเปราะบางเดือดร้อนจากโควิด -19
วันพุธที่ 25 สิงหาคม 2564
รมว.พม. รับมอบเครื่องอุปโภคบริโภค จากบริษัท เชฟรอนประเทศไทยสํารวจและผลิต จํากัด  เร่งทําถุงยังชีพเพิ่ม ช่วยเหลือกลุ่มเปราะบางเดือดร้อนจากโควิด -19
รมว.พม. รับมอบเครื่องอุปโภคบริโภค จากบริษัท เชฟรอนประเทศไทยสํารวจและผลิต จํากัด เร่งทําถุงยังชีพเพิ่ม ช่วยเหลือกลุ่มเปราะบางเดือดร้อนจากโควิด -19
วันนี้ (25 ส.ค. 64) เวลา 09.45 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยคณะผู้บริหารกระทรวง พม. รับมอบเครื่องอุปโภคและบริโภค มูลค่า 285,600 บาท จากบริษัท เชฟรอนประเทศไทยสํารวจและผลิต จํากัด โดยมีนางสาวศิริพร ไชยสุต รองประธานกรรมการบริหารฝ่ายยุทธศาสตร์ เอเชียแปฃิฟิค เป็นผู้แทนมอบ เพื่อให้ศูนย์รับบริจาคกระทรวง พม. นําไปช่วยเหลือประชาชนกลุ่มเปราะบางที่เดือดร้อนจากการแพร่ระบาดของโรคติดเชื้อไวรัสโคโรน่า 2019 (โควิด-19) ณ บริเวณโถงชั้น 1 กระทรวง พม. สะพานขาว ถนนกรุงเกษม กทม.
นายจุติ กล่าวว่า เนื่องจากสถานการณ์การแพร่ระบาดของโรคโควิด-19 ทําให้ส่งผลกระทบในวงกว้างทั่วประเทศอย่างต่อเนื่องและมีแนวโน้มความรุนแรงเพิ่มมากขึ้น ซึ่งทุกประเทศในขณะนี้เกิดวิกฤติเหมือนกันหมด กระทรวง พม. จึงมีความห่วงใยประชาชนทุกกลุ่มเป้าหมาย โดยเฉพาะกลุ่มเปราะบางที่มีความเสี่ยงสูงและจําเป็นต้องให้ความช่วยเหลืออย่างเร่งด่วน จึงได้ร่วมกับภาคีเครือข่ายทุกภาคส่วนจัดทําถุงยังชีพนําเครื่องอุปโภคบริโภคที่จําเป็นไปมอบให้กับประชาชนกลุ่มเปราะบางเพื่อช่วยบรรเทาความเดือดร้อนในเบื้องต้น และวันนี้ กระทรวง พม. ได้รับบริจาคเครื่องอุปโภคและบริโภค มีมูลค่าถึง 285,600 บาท จากบริษัท เชฟรอนประเทศไทยสํารวจและผลิต จํากัด เพื่อนําไปแจกจ่ายช่วยเหลือประชาชนกลุ่มเปราะบางที่กําลังประสบปัญหาเดือดร้อน และครั้งนี้ไม่ใช่ครั้งแรกที่บริษัท เชฟรอนประเทศไทยสํารวจและผลิต จํากัด ได้มาเป็นเครือข่าย เป็นผู้สนับสนุนของกระทรวง พม. ซึ่งตนขอขอบคุณเป็นอย่างยิ่ง ซึ่งในขณะนี้เราขาดแคลนสิ่งของจํานวนมากในการนําไปช่วยเหลือประชาชนกลุ่มเปราะบาง โดยสิ่งของที่ท่านนํามามอบให้กระทรวง พม. ในวันนี้ ตนขอยืนยันว่าของทุกชิ้นจะนําไปใช้ในการช่วยเหลือประชาชนกลุ่มเปราะบาง ผู้ขาดแคลน และจะไม่ให้ตกหล่น โดยจะถูกนําไปแจกจ่ายช่วยเหลือให้ถึงยังกลุ่มเป้าหมายของกระทรวง พม. ต่อไป
นายจุติ กล่าวเพิ่มเติมว่า ขณะเดียวกันกระทรวง พม. ได้ไปสํารวจความต้องการถุงยังชีพของประชาชนกลุ่มเปราะบางที่เป็นผู้ป่วยติดเตียงในพื้นที่ กทม. ซึ่งมีความต้องการประมาณ 17,000 ราย แต่ขณะนี้ เรามี 7,000 ถุงยังชีพ แต่เรายังคงขาดแคลน จึงต้องพยายามหามาเติมให้ได้ ทั้งนี้ ขอเชิญชวนทุกภาคส่วนร่วมกันบริจาคเงิน สิ่งของเครื่องใช้ที่จําเป็น อาหาร และยารักษาโรค เป็นต้น เพื่อนําไปช่วยเหลือกลุ่มเปราะบางและประชาชนที่กําลังประสบปัญหาเดือดร้อนและความยากลําบากจากผลกระทบของโรคโควิด-19 ที่ศูนย์รับบริจาคกระทรวง พม. โทร. 0 2659 6476 และศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง
รัฐบาลไทย-ข่าวทำเนียบรัฐบาล-"นายกรัฐมนตรี มอบหมายผู้ว่าราชการจังหวัดนครศรีธรรมราชเป็นผู้แทน ไปมอบเงินช่วยเหลือครอบครัว อส.ทพ.วัฎจักร พรหมนุ้ย ที่เสียชีวิตจากเหตุการณ์ความไม่สงบในพื้นที่ อ.ยี่งอ จ.นราธิวาส"
วันจันทร์ที่ 4 ตุลาคม 2564
"นายกรัฐมนตรี มอบหมายผู้ว่าราชการจังหวัดนครศรีธรรมราชเป็นผู้แทน ไปมอบเงินช่วยเหลือครอบครัว อส.ทพ.วัฎจักร พรหมนุ้ย ที่เสียชีวิตจากเหตุการณ์ความไม่สงบในพื้นที่ อ.ยี่งอ จ.นราธิวาส"
พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้มอบหมายให้นายไกรศร วิศิษฎ์วงศ์ ผู้ว่าราชการจังหวัดนครศรีธรรมราช
เป็นผู้แทนมอบเงินช่วยเหลือครอบครัว อส.ทพ. วัฎจักร พรหมนุ้ย ที่เสียชีวิต จากเหตุการณ์ความไม่สงบในพื้นที่ อ.ยี่งอ จ.นราธิวาส จํานวน 30,000 บาท ณ วัดควนยาว ต.เคร็ง อ.ชะอวด จ.นครศรีธรรมราช โดยมี นางวันดี พรหมนุ้ย มารดาของผู้เสียชีวิต เป็นผู้รับมอบ เพื่อเป็นขวัญและกําลังใจแก่ครอบครัวของผู้เสียชีวิต โดยมี นางอนุรี วิศิษฎ์วงศ์ นายกเหล่ากาชาดจังหวัดนครศรีธรรมราช พร้อมด้วย นายสนั่น สนธิเมือง ปลัดจังหวัดนครศรีธรรมราช และหัวหน้าหน่วยงานที่เกี่ยวข้องเข้าร่วมด้วย
ทั้งนี้ผู้ว่าราชการจังหวัดนครศรีธรรมราช ได้แสดงความเสียใจต่อครอบครัวของผู้เสียชีวิตจากเหตุการณ์ในครั้งนี้
รัฐบาลไทย-ข่าวทำเนียบรัฐบาล-"สำนักงานปลัดกระทรวงกลาโหม คว้า 2 รางวัลองค์กรที่มีความเป็นเลิศในการบริหารจัดการด้านการเงินการคลัง ประจำปี 2563"
วันจันทร์ที่ 7 กุมภาพันธ์ 2565
"สํานักงานปลัดกระทรวงกลาโหม คว้า 2 รางวัลองค์กรที่มีความเป็นเลิศในการบริหารจัดการด้านการเงินการคลัง ประจําปี 2563"
สํานักงานปลัดกระทรวงกลาโหม ได้รับรางวัลองค์กรที่มีความเป็นเลิศในการบริหารจัดการด้านการเงินการคลัง ครั้งที่ 7 ประจําปีงบประมาณ พ.ศ. 2563
จํานวน 2 รางวัล ได้แก่ รางวัลประกาศเกียรติคุณด้านการตรวจสอบภายในภาครัฐ ระดับดี และรางวัลประกาศเกียรติคุณด้านปลอดความรับผิดทางละเมิด ระดับดีเด่น โดย พลเอก วรเกียรติ รัตนานนท์ ปลัดกระทรวงกลาโหม พร้อมด้วย พลเอก สนิธชนก สังขจันทร์ รองปลัดกระทรวงกลาโหม ขึ้นรับรางวัล ณ ตึกสันติไมตรี ทําเนียบรัฐบาล โดยมีนายกรัฐมนตรีเป็นประธานในพิธีและมอบรางวัล
สําหรับการได้รับรางวัลในครั้งนี้ แสดงให้เห็นถึงการปฏิบัติงานด้านการตรวจสอบภายในที่เป็นไปตามมาตรฐานการตรวจสอบภายในและจรรยาบรรณ
การปฏิบัติงานตรวจสอบภายในที่กระทรวงการคลังกําหนด และด้านปลอดความรับผิดทางละเมิด แสดงให้เห็นถึงการบริหารงานอย่างมีคุณธรรม ชัดเจน รอบคอบ โปร่งใส มีมาตรการควบคุมและป้องกันไม่ให้เกิดความผิดพลาดและความเสียหายหรือเกิดการทุจริตภายในสํานักงานปลัดกระทรวงกลาโหม ซึ่งส่งผลให้การปฏิบัติงานมีประสิทธิภาพ เกิดประสิทธิผล และเป็นที่ยอมรับของหน่วยงานภายนอกกระทรวงกลาโหม
#กลาโหม135ปี #สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-การแอบอ้างใช้เครื่องหมายราชการและชื่อสำนักงานคณะกรรมการนโยบายรัฐวิสาหกิจ
วันศุกร์ที่ 1 กรกฎาคม 2565
การแอบอ้างใช้เครื่องหมายราชการและชื่อสํานักงานคณะกรรมการนโยบายรัฐวิสาหกิจ
แถลงการณ์สํานักงานคณะกรรมการนโยบายรัฐวิสาหกิจ วันที่ 30 มิถุนายน 2565 เรื่อง การแอบอ้างใช้เครื่องหมายราชการและชื่อสํานักงานคณะกรรมการนโยบายรัฐวิสาหกิจ
สํานักงานคณะกรรมการนโยบายรัฐวิสาหกิจเป็นส่วนราชการภายใต้สังกัดของกระทรวงการคลังได้ดําเนินการตรวจพบว่ามีบุคคลนําตราสัญลักษณ์ของสํานักงานคณะกรรมการนโยบายรัฐวิสาหกิจและนําชื่อสํานักงานคณะกรรมการนโยบายรัฐวิสาหกิจไปใช้เป็นการส่วนบุคคล โดยเผยแพร่ผ่านสื่ออิเล็กทรอนิกส์ต่างๆ ทั้งในช่องทางเฟซบุ๊ก และช่องทางอิเล็กทรอนิกส์อื่นๆ โดยไม่ได้รับอนุญาต
สํานักงานคณะกรรมการนโยบายรัฐวิสาหกิจขอเรียนว่า การนําตราสัญลักษณ์อันเป็นเครื่องหมายราชการของสํานักงานหรือนําชื่อของสํานักงานไปใช้เป็นการส่วนบุคคลอาจเข้าข่ายเป็นความผิดตามกฎหมาย ในการนี้ จึงเห็นควรประกาศให้หน่วยงานต่างๆ ทั้งภาครัฐ รัฐวิสาหกิจ และเอกชน รวมถึงประชาชนได้ทราบว่า สํานักงานคณะกรรมการนโยบายรัฐวิสาหกิจจะนําเครื่องหมายราชการหรือชื่อสํานักงานไปใช้เฉพาะในกรณีงานทางราชการของสํานักงาน หรือการมอบหมายงานอื่นๆ ที่ได้รับอนุญาตให้ใช้ ตามกฎหมาย และกรณีการนําตราสัญลักษณ์หรือชื่อของสํานักงานไปใช้เป็นการส่วนบุคคลดังกล่าวนั้นไม่มีความเกี่ยวข้องกับงานทางราชการของสํานักงานแต่ประการใด นอกจากนี้ สํานักงานคณะกรรมการนโยบายรัฐวิสาหกิจจะได้ดําเนินการตรวจสอบการกระทําดังกล่าวของบุคคลว่าเข้าข่ายต้องดําเนินการในทางคดี รวมถึงทําให้เกิดความเสียหายต่อภาครัฐเพียงใด เพื่อจะดําเนินการตามกฎหมายให้ถึงที่สุดต่อไป
ในการนี้หากหน่วยงานภาครัฐ ภาคเอกชน หรือประชาชนเกิดข้อสงสัยเกี่ยวกับการนําตราสัญลักษณ์อันเป็นเครื่องหมายราชการหรือชื่อสํานักงานคณะกรรมการนโยบายรัฐวิสาหกิจไปโดยมิได้รับอนุญาต ใช้ไปในทางที่ไม่เหมาะควร หรือมีข้อสงสัยอื่นใด ขอได้โปรดแจ้งสํานักงานคณะกรรมการนโยบายรัฐวิสาหกิจได้โดยตรงผ่านทางช่องทางจดหมายอิเล็กทรอนิกส์ (E-mail: saraban@sepo.go.th) หรือเบอร์โทรศัพท์ ๐ ๒๒๙๘ ๕๘๘๐ - ๗
ประกาศ ณ วันที่ 30 มิถุนายน 2565
สํานักงานคณะกรรมการนโยบายรัฐวิสาหกิจ
รัฐบาลไทย-ข่าวทำเนียบรัฐบาล-รมต.อนุชา นำประชาชนชาวชัยนาทร่วมกิจกรรมจิตอาสา เพิ่มมูลค่าผักตบชวา รักษาแหล่งน้ำสรรพยา เฉลิมพระชนมพรรษา ครบ 70 พรรษา ในหลวง ร.10
วันอาทิตย์ที่ 24 กรกฎาคม 2565
รมต.อนุชา นําประชาชนชาวชัยนาทร่วมกิจกรรมจิตอาสา เพิ่มมูลค่าผักตบชวา รักษาแหล่งน้ําสรรพยา เฉลิมพระชนมพรรษา ครบ 70 พรรษา ในหลวง ร.10
รมต.อนุชา นําประชาชนชาวชัยนาทร่วมกิจกรรมจิตอาสา เพิ่มมูลค่าผักตบชวา รักษาแหล่งน้ําสรรพยา เฉลิมพระชนมพรรษา ครบ 70 พรรษา ในหลวง ร.10
วันนี้ (24 กรกฎาคม 2565) เวลา 10.00 น. ณ เทศบาลตําบลบางหลวง อ.สรรพยา จ.ชัยนาท นายอนุชา นาคาศัย รัฐมนตรีประจําสํานักนายกรัฐมนตรี นําคณะข้าราชการ ภาคเอกชน และประชาชนในพื้นที่ ร่วมกิจกรรมจิตอาสาเนื่องในโอกาสเฉลิมพระชนมพรรษา ครบ 70 พรรษา ของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ในโครงการ "ดีพร้อมจิตอาสา เพิ่มมูลค่าผักตบชวา รักษาแหล่งน้ําสรรพยา" ซึ่งจัดขึ้นโดยศูนย์ส่งเสริมอุตสาหกรรมภาคที่ 3 กรมส่งเสริมอุตสาหกรรม โดยมี นายรังสรรค์ ตันเจริญ ผู้ว่าราชการจังหวัดชัยนาท ดร.ณัฐพล รังสิตพล อธิบดีกรมส่งเสริมอุตสาหกรรม และจิตอาสาในพื้นที่ จ.ชัยนาท กว่า 250 คน ร่วมกิจกรรม
รัฐมนตรีประจําสํานักนายกรัฐมนตรี กล่าวว่า การจัดกิจกรรมในครั้งนี้เป็นการสืบสาน รักษา และต่อยอดศาสตร์พระราชา และโครงการอันเนื่องมาจากพระราชดําริของพระบาทสมเด็จพระเจ้าอยู่หัวฯ มาเป็นหลักในการบําบัดทุกข์และบํารุงสุขให้ประชาชน และต่อยอดการดําเนินงานของหน่วยพระราชทานและประชาชนจิตอาสาพระราชทานให้เป็นแบบอย่างการบําเพ็ญสาธารณะประโยชน์ในพื้นที่ต่างๆ ซึ่งเป็นสิ่งที่รัฐบาล นําโดย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กําหนดเป็นนโยบายหลักในการปกป้องและเชิดชูสถาบันพระมหากษัตริย์ ซึ่งเป็นเสาหลักของประเทศชาติ และเป็นโอกาสดีที่ประชาชนชาว จ.ชัยนาท ได้ร่วมสํานึกในพระมหากรุณาธิคุณของพระบาทสมเด็จพระเจ้าอยู่หัวฯ ในโอกาสเฉลิมพระชนมพรรษา ครบ 70 พรรษา และได้แสดงความจงรักภักดีผ่านการทํากิจกรรมจิตอาสาเพื่อพัฒนาและสร้างคุณประโยชน์ให้ชุมชน
ทั้งนี้ กรมส่งเสริมอุตสาหกรรม หรือ DIPROM (ดีพร้อม) ได้ดําเนินกิจกรรมจิตอาสามาอย่างต่อเนื่อง โดยมีวัตถุประสงค์เพื่อให้ภาครัฐ ภาคเอกชน และประชาชนได้ร่วมทํากิจกรรมที่เป็นประโยชน์ต่อส่วนรวม สอดคล้องกับการพัฒนาพื้นที่ และช่วยแก้ไขความเดือดร้อนของคนในชุมชน อาทิ การช่วยเหลือผู้ประสบภัย การขุดลอกคูคลองระบายน้ํา การปลูกป่า การดูแลรักษาความสะอาดชุมชน เป็นต้น สําหรับในพื้นที่ จ.ชัยนาท ซึ่งมีผักตบชวาเป็นวัชพืชอยู่เป็นจํานวนมาก การจัดกิจกรรมครั้งนี้มีส่วนช่วยให้ชุมชนมีแนวทางการสร้างมูลค่าเพิ่มจากผักตบชวา โดยนํามาแปรรูปเป็นผลิตภัณฑ์ต่างๆ สร้างงาน สร้างรายได้ให้ครัวเรือน และช่วยลดมลพิษ ตามแนวทางการพัฒนา BCG ของรัฐบาล ซึ่งกรมส่งเสริมอุตสาหกรรมได้สนับสนุนการเรียนรู้ผ่านกิจกรรมต่างๆ ประกอบด้วย การรวบรวมผักตบชวา การคัดแยกผักตบชวา กระบวนการตากแห้ง และการแปรรูปผักตบชวา และได้สนับสนุนเครื่องจักรให้กับผู้ประกอบการชุมชนในพื้นที่ จํานวน 5 เครื่อง
...................
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ลงพื้นที่ตรวจเยี่ยมโรงพยาบาลสนามไพลิน สุโขทัย สนับสนุนอุปกรณ์ตามนโยบายรัฐบาล พร้อมให้กำลังใจแพทย์ พยาบาลและเจ้าหน้าที่
วันเสาร์ที่ 24 กรกฎาคม 2564
รัฐมนตรีว่าการกระทรวงยุติธรรม ลงพื้นที่ตรวจเยี่ยมโรงพยาบาลสนามไพลิน สุโขทัย สนับสนุนอุปกรณ์ตามนโยบายรัฐบาล พร้อมให้กําลังใจแพทย์ พยาบาลและเจ้าหน้าที่
รัฐมนตรีว่าการกระทรวงยุติธรรม ตรวจเยี่ยมโรงพยาบาลสนามไพลิน สุโขทัย สนับสนุนอุปกรณ์ตามนโยบายรัฐบาล พร้อมให้กําลังใจเจ้าหน้าที่ กําชับจัดการระบบให้ดี ใช้ฟ้าทะลายโจรเป็นทางเลือกรักษาผู้ป่วยไม่มีอาการ
เมื่อวันที่ 24 กรกฎาคม ที่โรงพยาบาลสนามไพลิน จ.สุโขทัย นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายสมชาติ จิตอดุลย์การ ทีมฟุตบอล ฒ.หัวหมาก มอบอุปกรณ์ทางการแพทย์ อาทิ ถุงมือยาง หน้ากากอนามัย หน้ากาก N95 เฟสชิว ชุดPPE ให้แก่สํานักงานสาธารณสุข จ.สุโขทัย โดยมี นายวิรุฬ พรรณเทวี ผู้ว่าราชการจังหวัดสุโขทัย นางพรรณสิริ กุลนาถศิริ นายชูศักดิ์ คีรีมาศทอง ส.ส.สุโขทัย พรรคพลังประชารัฐ ร่วมงาน
จากนั้นนายสมศักดิ์ได้เดินตรวจเยี่ยมดูความเรียบร้อยของโรงพยาบาลสนามเพื่อให้กําลังใจแก่แพทย์ พยาบาล และเจ้าหน้าที่ โดยนายสมศักดิ์ ได้กล่าวขอบคุณเจ้าหน้าที่ทุกคนที่ร่วมกันทํางาน และกําชับเกี่ยวกับการจัดการระบบต่างๆต้องทําให้ดี โดยเฉพาะระบบระบายอากาศ รวมทั้งช่วงนี้เป็นฤดูฝนจะมีปัญหาเรื่องยุงและแมลง จึงต้องมีการหามุ้งให้เพียงพอ นอกจากนี้ยังมีในส่วนของการใช้ยาฟ้าทะลายโจรมาเป็นทางเลือกในการรักษาอาการผู้ป่วยที่ไม่แสดงอาการ ซึ่งในขณะนี้ฟ้าทะลายโจรอาจจะขาดแคลน แต่ตนได้เร่งให้เรือนจําทั่วประเทศปลูกและขยายพันธุ์ เชื่อว่าอีกระยะหนึ่ง ก็จะไม่ขาดแคลนแล้ว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใย กำชับกรมชลฯ-สทนช.-ฝ่ายปกครอง-หน่วยงานในพื้นที่ บูรณาการช่วยเหลือประชาชน ที่ได้รับผลกระทบพายุโซนร้อน “มู่หลาน” ป้องกันพื้นที่เศรษฐกิจไม่ให้เกิดน้ำท่วมขัง
วันพฤหัสบดีที่ 11 สิงหาคม 2565
โฆษกรัฐบาลเผย นายกฯ ห่วงใย กําชับกรมชลฯ-สทนช.-ฝ่ายปกครอง-หน่วยงานในพื้นที่ บูรณาการช่วยเหลือประชาชน ที่ได้รับผลกระทบพายุโซนร้อน “มู่หลาน” ป้องกันพื้นที่เศรษฐกิจไม่ให้เกิดน้ําท่วมขัง
โฆษกรัฐบาลเผย นายกฯ ห่วงใย กําชับกรมชลฯ-สทนช.-ฝ่ายปกครอง-หน่วยงานในพื้นที่ บูรณาการช่วยเหลือประชาชน ที่ได้รับผลกระทบพายุโซนร้อน “มู่หลาน” รวมทั้งป้องกันพื้นที่เศรษฐกิจไม่ให้เกิดน้ําท่วมขัง
วันที่ 11 สิงหาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงประชาชนที่อาจได้รับผลกระทบจากพายุโซนร้อน “มู่หลาน” ตามที่กรมอุตุนิยมวิทยาได้ออกประกาศกรมอุตุนิยมวิทยา พายุโซนร้อน “มู่หลาน” ซึ่งจะเคลื่อนผ่านเกาะไหหลํา และขึ้นฝั่งประเทศเวียดนามตอนบนในวันนี้ (11 ส.ค. 65) ประกอบกับร่องมรสุมพาดผ่านภาคเหนือตอนบน และประเทศลาวตอนบน ทําให้มีฝนตกหนักถึงหนักมากบางแห่ง ตั้งแต่วันที่ 11-13 ส.ค. 65 บริเวณภาคเหนือ ภาคตะวันออกเฉียงเหนือ และภาคตะวันออกของประเทศไทย จึงขอให้ประชาชนบริเวณดังกล่าวระวังอันตรายจากฝนตกหนักและฝนที่ตกสะสม อาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่มไว้ด้วย
“นายกรัฐมนตรีสั่งการให้กรมชลประทาน สทนช. ฝ่ายปกครอง และหน่วยงานที่เกี่ยวข้องในแต่ละพื้นที่ ได้ติดตามสภาพอากาศและสถานการณ์น้ําอย่างใกล้ชิด ให้เฝ้าระวังพื้นที่ เฝ้าระวังสถานการณ์น้ําท่วมฉับพลัน น้ําป่าไหลหลาก และน้ําท่วมขัง เตรียมรับมือกับปัจจัยเสี่ยงสถานการณ์น้ําจากฝนตกหนักต่อเนื่องและสะสมจากพายุโซนร้อน ‘มู่หลาน’ และมรสุมพาดผ่านในพื้นที่ประเทศไทยช่วง 11-13 ส.ค. ประกอบกับการระบายน้ําจากเขื่อนเจ้าพระยา และน้ําทะเลหนุนสูงในช่วง 10-16 ส.ค. ย้ําให้เตรียมพร้อมบริหารจัดการน้ําให้สอดคล้องกับสถานการณ์ เตรียมพร้อมแผนเผชิญเหตุ โดยเฉพาะในพื้นที่เศรษฐกิจจะต้องป้องกันไม่ให้เกิดน้ําท่วม รวมทั้งลดผลกระทบจากสถานการณ์อย่างมีประสิทธิภาพ เน้นตรวจสอบความมั่นคงอาคารป้องกันริมแม่น้ํา และเสริมคันบริเวณจุดเสี่ยงที่เป็นพื้นที่ลุ่มต่ําริมแม่น้ํา ประชาสัมพันธ์ข้อมูล แจ้งเตือนประชาชนที่อาศัยอยู่ในพื้นที่ริมน้ํานอกแนวคันกั้นน้ํา แนวเขื่อนชั่วคราวในบริเวณที่ไม่มีแนวป้องกันน้ําถาวร (แนวฟันหลอ) และพื้นที่จุดเสี่ยงที่เป็นพื้นที่ลุ่มต่ําริมแม่น้ําทราบล่วงหน้า เตรียมความพร้อมของเครื่องจักรเครื่องมือ เพื่อบูรณาการความพร้อมให้ความช่วยเหลือ บรรเทาผลกระทบต่อประชาชนที่ประสบปัญหาอุทกภัยได้ทันที เพราะสิ่งที่สําคัญที่สุดคือชีวิตและความปลอดภัยของประชาชน” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-บวท. ลงนามสัญญาร่วมกับ Collins Aerospace
วันจันทร์ที่ 4 กรกฎาคม 2565
บวท. ลงนามสัญญาร่วมกับ Collins Aerospace
ให้บริการข่ายสื่อสารข้อมูลสายการบินในภูมิภาคเอเชียแปซิฟิก พร้อมขยายความร่วมมือรองรับอุตสาหกรรมการบินในอนาคต
นายณพศิษฏ์ จักรพิทักษ์ กรรมการผู้อํานวยการใหญ่ บริษัท วิทยุการบินแห่งประเทศไทย จํากัด (บวท.) กระทรวงคมนาคม เปิดเผยว่า บวท. และ Collins Aerospace ได้ร่วมกันให้บริการข่ายสื่อสารข้อมูลสายการบิน (Airlines Operational Communication) ซึ่งเป็นการสื่อสารระหว่าง ระบบบนเครื่องบิน กับ ระบบภาคพื้นดินของสายการบิน และหน่วยงานที่เกี่ยวข้อง ผ่านข่ายสื่อสาร VHF (VHF Air-Ground Data Link) โดยมีการลงนามสัญญามาตั้งแต่ปี 2551 ซึ่งสัญญาดังกล่าวจะสิ้นสุดลงในกันยายน 2565 จึงได้จัดทําสัญญาฉบับใหม่ขึ้น คือ Agreement for the Operation of GLOBALink/Asia VHF-Air Ground Data Link Network and FOMAX System and Related Services at Sites in Asia Pacific โดยสัญญาฉบับใหม่นี้ครอบคลุมทั้งการให้บริการ Data Link เดิม และ FOMAX (Flight Operation Maintenance Exchanger) ซึ่งเป็นการรับส่งข้อมูลผ่านเครือข่ายอินเตอร์เน็ตความเร็วสูง (Broadband Internet) สําหรับเครื่องบินรุ่นใหม่ เช่น Airbus A320 Airbus A330 ที่มีการติดตั้งอุปกรณ์ Secure Server Router (SSR) เพื่อรับส่งข้อมูลกับระบบภาคพื้นผ่านเครือข่ายอินเตอร์เน็ตความเร็วสูง ส่วนระบบภาคพื้นก็ต้องมีการติดตั้งระบบ Ground FOMAX ทั้งนี้ พิธีลงนามสัญญาจัดขึ้นเมื่อวันที่ 1 กรกฎาคม 2565 ณ สํานักงานใหญ่ ทุ่งมหาเมฆ
นายณพศิษฏ์ จักรพิทักษ์ กล่าวเพิ่มเติมว่า การให้บริการข่ายสื่อสารข้อมูลสายการบินนี้ มีระบบประมวลผลกลาง หรือ Network Operation Center ตั้งอยู่ที่บวท. สํานักงานใหญ่ ทุ่งมหาเมฆ และมีสถานีวิทยุสื่อสารตั้งอยู่ ณ สนามบิน ครอบคลุมเส้นทางบินในประเทศไทย และประเทศในเอเชียแปซิฟิก ได้แก่ สิงคโปร์ มาเลเซีย อินโดนีเซีย ฟิลิปปินส์ กัมพูชา บรูไน เวียดนาม เมียนมาร์ มองโกเลีย เกาหลีใต้ ไต้หวัน ออสเตรเลีย นิวซีแลนด์ และอินเดีย ซึ่งในปี 2565 นี้ มีแผนจะขยายพื้นที่การให้บริการข่ายสื่อสารทั้งในประเทศที่เดิมให้บริการอยู่แล้ว และจะขยายไปยังปากีสถาน เนปาล ศรีลังกา มัลดีฟส์ อีกด้วย
รัฐบาลไทย-ข่าวทำเนียบรัฐบาล-อันดับความสามารถในการแข่งขันไทย ดีขึ้น 1 อันดับ
วันพฤหัสบดีที่ 1 กรกฎาคม 2564
อันดับความสามารถในการแข่งขันไทย ดีขึ้น 1 อันดับ
วันจันทร์ที่ 28 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
ประเทศไทยได้รับการจัดอันดับความสามารถในการแข่งขันโดยสถาบันการจัดการนานาชาติ หรือ IMD ประจําปีนี้ ดีขึ้น 1 อันดับ เป็นอันดับที่ 28 จาก 64 เขตเศรษฐกิจทั่วโลก และอยู่ในลําดับที่ 3 ของอาเซียน รองจากสิงคโปร์ และมาเลเซีย โดยมีอันดับที่ดีขึ้นใน 3 ด้าน คือ ด้านประสิทธิภาพของภาครัฐ เป็นผลจากความโปร่งใสในการดําเนินงานของภาครัฐและการเร่งรัดปรับปรุงกฎหมายที่เกี่ยวข้องกับการดําเนินธุรกิจ ด้านประสิทธิภาพของภาคธุรกิจ เป็นผลจากการสนับสนุนการจ้างงานและพัฒนาบุคลากร และด้านโครงสร้างพื้นฐานเพื่อการสาธารณูปโภค เทคโนโลยีและการศึกษา ซึ่งเป็นผลมาจากการที่รัฐบาลลงทุนโครงสร้างพื้นฐานขนาดใหญ่อย่างต่อเนื่อง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐหนุน “เกษตรแปลงใหญ่” ลดต้นทุน - เพิ่มผลผลิต - เชื่อมโยงตลาด สร้างรายได้ทะลุ 7 หมื่นล้าน
วันจันทร์ที่ 23 พฤษภาคม 2565
รัฐหนุน “เกษตรแปลงใหญ่” ลดต้นทุน - เพิ่มผลผลิต - เชื่อมโยงตลาด สร้างรายได้ทะลุ 7 หมื่นล้าน
.....
กระทรวงเกษตรและสหกรณ์ เดินหน้าโครงการระบบส่งเสริมเกษตรแปลงใหญ่ เพื่อลดต้นทุน เพิ่มประสิทธิภาพการผลิตแก่เกษตรกร โดยมีการส่งเสริมและพัฒนา เช่น วิเคราะห์จัดทําแผนรายแปลง แผนธุรกิจ ถ่ายทอดองค์ความรู้การบริหารจัดการกลุ่ม การเพิ่มประสิทธิภาพการผลิต จนถึงการเชื่อมโยงตลาด โดยผลการดําเนินการ ปี 2559 – ปัจจุบัน มีการรับรองแปลงใหญ่ 8,918 แปลง คิดเป็นพื้นที่ 8.36 ล้านไร่ เกษตรกร 496,090 ราย เกิดผลสัมฤทธิ์ คือ ลดต้นทุนได้ 31,145.73 ล้านบาท เพิ่มผลผลิต 40,429.37 ล้านบาท รวมเป็นมูลค่าเพิ่ม 71,575.10 ล้านบาท
.
ส่งเสริมการเชื่อมโยงตลาด เช่น Contact Farming สัญญาซื้อขายล่วงหน้า ตลาด Modern Trade รับซื้อผลผลิต 921 แปลง ตลาดอื่นในท้องถิ่น เช่น โรงงานแปรรูป 8,045 แปลง ตลาดออนไลน์ 489 แปลง โดยแปลงใหญ่ 1 แปลง สามารถเชื่อมโยงตลาดได้หลายรูปแบบ สําหรับปี 2565 มีแปลงที่ได้รับรอง 737 แปลง คิดเป็นพื้นที่ 785,246 ไร่ เกษตรกร 26,004 ราย พร้อมดําเนินการถ่ายทอดความรู้แก่เกษตรกร 547 แปลง เพื่อพัฒนาเกษตรกรสู่การเป็น Smart Farmer สร้างความเข้มแข็งแก่กลุ่มเกษตรกรและวิสาหกิจชุมชน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. เคาะ 338.80 ล้านบาท พัฒนากลุ่มจังหวัดอันดามัน รองรับและดึงดูดนักท่องเที่ยวไทยและต่างประเทศ
วันอังคารที่ 14 มิถุนายน 2565
ครม. เคาะ 338.80 ล้านบาท พัฒนากลุ่มจังหวัดอันดามัน  รองรับและดึงดูดนักท่องเที่ยวไทยและต่างประเทศ
ครม. เคาะ 338.80 ล้านบาท พัฒนากลุ่มจังหวัดอันดามัน  รองรับและดึงดูดนักท่องเที่ยวไทยและต่างประเทศ
วันที่ 14 มิถุนายน 2565 นาย ธนกร วังบุญคงชนะ โฆษกประจําสํานักนายกรัฐมนตรี อนุมัติ วงเงินจํานวน 338.80 ล้านบาท ใ ห้กลุ่มจังหวัดภาคใต้ฝั่งอันดามัน (จังหวัดสตูล ตรัง ภูเก็ต พังงา และกระบี่) จํานวน 6 โครงการ รายละเอียด ดังนี้
1. โครงการพัฒนาระบบบริการสุขภาพและอนามัยสิ่งแวดล้อมเกาะหลีเป๊ะรองรับการท่องเที่ยวนานาชาติ จังหวัดสตูล โดยเป็นการปรับปรุงอาคารของโรงพยาบาลเสริมสร้างสุขภาพตําบลบ้านเกาะหลีเป๊ะ ให้สามารถรองรับประชาชนในพื้นที่และนักท่องเที่ยวที่มีแนวโน้มเพิ่มขึ้นได้ รวมทั้งเป็นการจัดหาครุภัณฑ์ทางการแพทย์วงเงิน 80.75 ล้านบาท
2. โครงการพัฒนาศูนย์เรียนรู้อนุรักษ์ฟื้นฟูพะยูนและสัตว์ทะเลหายาก จังหวัดตรัง เป็นการปรับปรุงศูนย์เรียนรู้ อนุรักษ์ฟื้นฟูพะยูนและสัตว์ทะเลหายาก จังหวัดตรังให้มีความทันสมัยและดึงดูดนักท่องเที่ยวเพิ่มมากขึ้น ด้วยการใช้เทคโนโลยีสมัยใหม่เข้ามาผสมผสาน รวมทั้งปรับปรุงศูนย์อนุบาลสัตว์น้ําด้วย วงเงิน 68.80 ล้านบาท
3. โครงการ Phuket Health Sandbox จังหวัดภูเก็ต เป็นการจัดทําแพลตฟอร์มออนไลน์สําหรับให้บริการด้านสุขภาพ ทั้งการให้คําปรึกษา เรียกรถพยาบาล ดูประวัติการรักษาของตนเอง รวมทั้งการจัดตั้ง Digital Health Post เพื่อ
เป็นจุดสําหรับตรวจสุขภาพเบื้องต้นและพบหมอทางออนไลน์ด้วย วงเงิน 25.25 ล้านบาท
4. โครงการศูนย์กลางการท่องเที่ยวและนันทนาการชายฝั่งแห่งเมืองพังงา จังหวัดพังงา เป็นการก่อสร้างอาคารศูนย์กลางการท่องเที่ยวและลานกิจกรรมนันทนาการ เช่น ลานกิจกรรม ทางวิ่ง ทางเท้า เป็นต้น เพื่อให้เป็นสถานที่รองรับการจัดกิจกรรมต่าง ๆ รวมทั้งเป็นสถานที่พักผ่อนหย่อนใจของประชาชนและนักท่องเที่ยวด้วย วงเงิน 80.00 ล้านบาท
5. โครงการปรับปรุงท่าเทียบเรือโดยสาร – ท่องเที่ยวปากคลองจิหลาด จังหวัดกระบี่ เป็นการปรับปรุงท่าเทียบเรือและอาคารที่ใช้สําหรับรองรับผู้โดยสารและนักท่องเที่ยวให้มีสิ่งอํานวยความสะดวกที่ครบครัน รวมทั้งรองรับต่อผู้ใช้บริการทุกประเภท โดยเฉพาะผู้ใช้บริการที่เป็นผู้พิการ วงเงิน 35.00 ล้านบาท
6. โครงการพัฒนาแหล่งสปาวารีบําบัดน้ําพุร้อนคลองท่อมเมืองสปา จังหวัดกระบี่ เป็นการปรับปรุงและพัฒนาสปาวารีบําบัดน้ําพุร้อนคลองท่อมให้มีภูมิทัศน์ที่สะอาด สวยงาม เพื่อดึงดูดนักท่องเที่ยวมากขึ้น รวมทั้งปรับปรุงให้ยังคงมีสภาพเดิมเป็นไปตามธรรมชาติด้วย วงเงิน 49.00 ล้านบาท
โฆษกประจําสํานักนายกรัฐมนตรี ยังกล่าวถึงทั้ง 6 โครงการว่า ทั้งหมดมีวัตถุประสงค์ที่ใกล้เคียงกัน คือ เพื่อรองรับและดึงดูดนักท่องเที่ยวทั้งชาวไทยและชาวต่างประเทศที่มีแนวโน้มเพิ่มขึ้นในอนาคต ซึ่งสอดคล้องกับการคาดการณ์ของการท่องเที่ยวแห่งประเทศไทย โดยในช่วงฤดูท่องเที่ยว (Low season) ตั้งแต่พฤษภาคม- กันยายน 65 นี้จะมีนักท่องเที่ยวต่างชาติที่เดินทางมาในประเทศไทย ไม่น้อยกว่า 500,000 คน/เดือน สูงกว่าเป้าหมายก่อนนั้นตั้งไว้เพียง 300,000 คน/เดือน และในช่วงฤดูท่องเที่ยว (high season) ตั้งแต่ปลายตุลาคม-ธันวาคม 65 นี้คาดว่าจะมีนักท่องเที่ยวต่างชาติมากกว่า 1,000,000 คน/เดือน โดยจะเป็นการส่งเสริมการท่องเที่ยวไทยผ่านโครงการต่างๆ เหล่านี้ ช่วยดึงดูดนักท่องเที่ยวเพิ่มรายได้ให้กับประชาชนในพื้นที่ด้วย ซึ่งเป็นการดําเนินตามที่คณะรัฐมนตรีได้เคยมีมติไว้แล้ว เมื่อวันที่ 16 พฤศจิกายน 64 ในการประชุม ครม. สัญจร จังหวัดกระบี่
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม ให้เอกอัครราชทูตสาธารณรัฐตุรกีประจำประเทศไทยเข้าเยี่ยมคารวะ และหารือความร่วมมือด้านการคมนาคมขนส่งระหว่างไทย - ตุรกี
วันอังคารที่ 9 พฤศจิกายน 2564
นายศักดิ์สยาม ชิดชอบ รัฐมนตรีว่าการกระทรวงคมนาคม ให้เอกอัครราชทูตสาธารณรัฐตุรกีประจําประเทศไทยเข้าเยี่ยมคารวะ และหารือความร่วมมือด้านการคมนาคมขนส่งระหว่างไทย - ตุรกี
...
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ H.E. Mrs. Serap Ersoy เอกอัครราชทูตสาธารณรัฐตุรกีประจําประเทศไทยและคณะ เข้าเยี่ยมคารวะในโอกาสเข้ารับตําแหน่ง และหารือในประเด็นความร่วมมือระหว่างกันด้านการคมนาคมขนส่ง รวมทั้งแผนงานและนโยบายของกระทรวงคมนาคม โดยมี นายชยธรรม์ พรหมศร ปลัดกระทรวงคมนาคม นายศรันย เบ็ญจนิรัตน์ รองผู้อํานวยการสํานักงานการบินพลเรือนแห่งประเทศไทย ผู้แทนจากกรมเจ้าท่า และกองการต่างประเทศ สํานักงานปลัดกระทรวงคมนาคม ร่วมหารือ ในวันที่ 8 พฤศจิกายน 2564 ณ ห้องประชุมกระทรวงคมนาคม
นายศักดิ์สยาม ชิดชอบ กล่าวว่า ทั้งสองฝ่ายได้หารือเกี่ยวกับความร่วมมือระหว่างกันด้านการคมนาคมขนส่ง รวมทั้งหารือถึงบทบาทคมนาคมขนส่งของไทยที่มีส่วนช่วยขับเคลื่อนเศรษฐกิจของประเทศอย่างยั่งยืนผ่านความเชื่อมโยงภายในประเทศและระหว่างภูมิภาค เพื่อผลักดันให้ไทยเป็นศูนย์กลางด้านการคมนาคมขนส่งของภูมิภาคอาเซียน โดยมีโครงการสําคัญ ได้แก่ การกระตุ้นเศรษฐกิจในกลุ่มจังหวัดพื้นที่ EEC ของประเทศไทย โดยการพัฒนารถไฟความเร็วสูง เชื่อม 3 สนามบิน สนามบินอู่ตะเภาและเมืองการบินภาคตะวันออก รวมทั้งการขยายเส้นทางทางหลวงพิเศษระหว่างเมือง หมายเลข 7 เพื่อเชื่อมต่อสนามบินอู่ตะเภา การพัฒนาท่าเรือแหลมฉบัง ระยะที่ 3 การบูรณาการระหว่างทางหลวงพิเศษระหว่างเมืองและทางรถไฟทั่วประเทศ (Motorway and Railway Master Plan : MR-MAP) โครงการสะพานเศรษฐกิจเชื่อมฝั่งทะเลอ่าวไทย - อันดามัน (Landbridge ชุมพร - ระนอง) การจัดตั้งสายการเดินเรือแห่งชาติ ซึ่งเปิดรับการร่วมลงทุนกับต่างประเทศ แผนพัฒนาระบบรางของประเทศไทยทั้งรถไฟทางคู่ รถไฟฟ้าในกรุงเทพและปริมณฑล การพัฒนาระบบขนส่งมวลชนในเมืองใหญ่ โดยรัฐมนตรีว่าการกระทรวงคมนาคมได้เชิญชวนให้นักลงทุนตุรกีที่สนใจมาร่วมลงทุนในประเทศไทย เพื่อกระตุ้นเศรษฐกิจและกระชับความสัมพันธ์ระหว่างสองประเทศ
ในส่วนสาธารณรัฐตุรกีมีการลงทุนโครงสร้างพื้นฐานขนาดใหญ่ด้านคมนาคม เพื่อพัฒนาระบบขนส่งในประเทศ รวมทั้งเศรษฐกิจและขีดความสามารถในการแข่งขันระดับนานาชาติ โดยตุรกีมีที่ตั้งด้านยุทธศาสตร์เชื่อมระหว่างทวีปเอเชียกับยุโรป และได้นําเสนอประสบการณ์ ความรู้ ความเชี่ยวชาญด้านอุตสาหกรรมการก่อสร้างที่มีความสําคัญของตุรกี ซึ่งตุรกีมีความยินดีที่จะให้ความร่วมมือในด้านดังกล่าว เพื่อเป็นประโยชน์กับโครงการก่อสร้างต่าง ๆ ของไทย และได้ขอความอนุเคราะห์ข้อมูลด้านการจัดซื้อจัดจ้างของไทย เพื่อนักลงทุนตุรกีสามารถเข้ามาลงทุนในประเทศไทยต่อไป นอกจากนี้สาธารณรัฐตุรกีได้ให้ความสนใจการลงทุนอุตสาหกรรมอนาคต (New S-curve) ในเขตพัฒนาพิเศษภาคตะวันออก (EEC) ของไทย ความร่วมมือด้านพาณิชย์นาวี และการขนส่งทางอากาศระหว่างไทย - ตุรกี ทั้งนี้ ประเทศไทยและตุรกีอยู่ระหว่างพิจารณาความตกลงด้านพาณิชย์นาวีและสิทธิการบินระหว่างประเทศ เพื่อความสัมพันธ์และความร่วมมืออันดีระหว่างประเทศไทยกับสาธารณรัฐตุรกีต่อไป
รัฐบาลไทย-ข่าวทำเนียบรัฐบาล-โฆษกรัฐบาลแจง ครม.ไม่ได้มีมติให้ยกเลิกรักษาผู้ป่วยโควิด-19 ใน รพ.เอกชน
วันอังคารที่ 4 มกราคม 2565
โฆษกรัฐบาลแจง ครม.ไม่ได้มีมติให้ยกเลิกรักษาผู้ป่วยโควิด-19 ใน รพ.เอกชน
โฆษกรัฐบาลแจง ครม.ไม่ได้มีมติให้ยกเลิกรักษาผู้ป่วยโควิด-19 ใน รพ.เอกชน เป็นเพียงข้อเสนอของหน่วยงาน และ ครม.ให้นํากลับไปพิจารณาโดยคํานึงถึงประโยชน์ของประชาชนสูงสุด ยืนยันรัฐบาลมีนโยบายดูแลคนไทยที่คนที่ติดโควิด-19 ฟรี
วันนี้ 4 มกราคม 2565นายธนกร วังบุญคงชนะ โฆษกประจําสํานักนายกรัฐมนตรีชี้แจงกรณีมีการมีการเผยแพร่ผ่านโซเซียลมีเดียระบุว่า “ครม.มีมติให้ผู้ที่ไม่ฉีดวัคซีนโควิด หากตรวจเจอโควิดจะต้องจ่ายค่ารักษาพยาบาลเองทั้งหมด ส่วนผู้ที่ฉีดวัคซีนแล้วแต่ติดเชื้อจะต้องใช้สิทธิ์ตามสถานพยาบาลที่มีสิทธิ์ (ประกันสังคม หรือบัตรทอง) หากจะพักรักษาใน Hospital หรือ รพ.เอกชนจะต้องออกค่าใช้จ่ายเอง หรือใช้ประกันเอกชนที่ตนมี นอกจากนี้ ครม.ยังพิจารณาปรับเกณฑ์ให้ผู้มีอการน้อย หรือไม่ผ่านเกณฑ์การรักษาในโรงพยาบาล ให้กักตัวรักษาที่บ้าน หรือ Community Isolation ในทุกจังหวัด”
นายธนกรฯ ขอยืนยันว่าข้อความที่เผยแพร่ดังกล่าว เป็นเพียงข้อเสนอของหน่วยงานที่เกี่ยวข้องเพื่อการใช้งบประมาณอย่างคุ้มค่า โดยในที่ประชุมคณะรัฐมนตรีเมื่อวันที่ 28 ธันวาคม 2564 ได้มีมติให้กรมสนับสนุนบริการสุขภาพ กระทรวงสาธารณสุข ร่วมกับสํานักงานหลักประกันสุขภาพแห่งชาติ (สปสช.) และหน่วยงานที่เกี่ยวข้องรับเรื่องนี้ไปพิจารณาความจําเป็นเหมาะสมและกรอบเวลาในการให้การใช้สิทธิ UCEP กลับเข้าสู่ระบบปกติ ให้สอดคล้องกับสถานการณ์ระบาดของโรคโควิด-19 โดยคํานึงถึงประโยชน์สูงสุดของประชาชนก่อนดําเนินการตามขั้นตอนต่อไป ดังนั้น ในขณะนี้การดําเนินการทุกอย่างยังคงเดิม ไม่มีการยกเลิกหรือเปลี่ยนแปลงใดๆทั้งสิ้น
นายธนกร ยืนยันว่า นายกรัฐมนตรีให้ความสําคัญสูงสุดในการดูแลสุขภาพของพี่น้องประชาชน ปัจจุบัน ผู้ป่วยโควิด-19 ทุกสิทธิ สามารถเข้ารับการรักษาได้ทั้งโรงพยาบาลรัฐและโรงพยาบาลเอกชน ซึ่งรัฐบาลจะเป็นผู้รับผิดชอบค่ารักษาพยาบาลในส่วนนี้เอง ประชาชนไม่ต้องจ่าย ทั้งนี้ ห้ามโรงพยาบาลเรียกเก็บเงินเพิ่มจากผู้ป่วย ยืนยันรัฐบาลดูแลให้สิทธิ์ประโยชน์ครอบคลุมทุกกรณี ทั้งในโรงพยาบาลของรัฐ เอกชน โรงพยาบาลสนาม และการรักษาตัวที่บ้าน ขอให้ประชาชนอย่าวิตกกังวลในเรื่องดังกล่าว รัฐบาลมีนโยบายดูแลคนไทยทุกคนโดยไม่เสียค่าใช้จ่าย
----------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมพัฒนาฝีมือแรงงาน จับมือกรมการท่องเที่ยว Up skill แรงงานขานรับนโยบายรัฐเที่ยวด้วยกัน
วันศุกร์ที่ 26 สิงหาคม 2565
กรมพัฒนาฝีมือแรงงาน จับมือกรมการท่องเที่ยว Up skill แรงงานขานรับนโยบายรัฐเที่ยวด้วยกัน
เมื่อวันที่ 26 สิงหาคม 2565 นายประทีป ทรงลํายอง อธิบดีกรมพัฒนาฝีมือแรงงาน กระทรวงแรงงาน มอบหมายให้ นางสาวอาภากร ว่องเขตกร ผู้ตรวจราชการกรมพัฒนาฝีมือแรงงาน ร่วมลงนามบันทึกข้อตกลงความร่วมมือว่าด้วยการท่องเที่ยว
รัฐบาลไทย-ข่าวทำเนียบรัฐบาล-​รองฯ จุรินทร์ รับหนังสือจากเครือข่ายสตรี เนื่องในวันต่อต้านความรุนแรงต่อสตรีสากล เตรียมเสนอครม. ให้เป็นวาระแห่งชาติ
วันพุธที่ 24 พฤศจิกายน 2564
​รองฯ จุรินทร์ รับหนังสือจากเครือข่ายสตรี เนื่องในวันต่อต้านความรุนแรงต่อสตรีสากล เตรียมเสนอครม. ให้เป็นวาระแห่งชาติ
​รองฯ จุรินทร์ รับหนังสือจากเครือข่ายสตรี เนื่องในวันต่อต้านความรุนแรงต่อสตรีสากล เตรียมเสนอครม. ให้เป็นวาระแห่งชาติ
นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า วันนี้ ที่อาคารรัฐสภา นายจุรินทร์ ลักษณวิศิษฏ์ รองนายกรัฐมนตรี ในฐานะประธานคณะกรรมการนโยบายและยุทธศาสตร์การพัฒนาสถานภาพสตรีแห่งชาติ (กยส.) ได้รับมอบหนังสือจากตัวแทนเครือข่ายสตรี ข้อเสนอต่อรัฐบาลในการป้องกันและแก้ปัญหาความรุนแรงต่อเด็กและสตรี เนื่องในวันต่อต้านความรุนแรงต่อสตรีสากล 25 พฤศจิกายน
ทั้งนี้ นายจุรินทร์ ได้กล่าวว่า ในฐานะประธาน กยส. ซึ่งมีกระทรวงการพัฒนาสังคมและความมั่นคงของมนุษย์ (พม.) เป็นฝ่ายเลขานุการ ตนให้ความสําคัญกับเรื่องนี้เป็นอย่างยิ่ง โดยเฉพาะในเรื่องของการขจัดความรุนแรงต่อเด็กและสตรี ซึ่งถือเป็นประเด็นที่เราร่วมมือร่วมใจกับทุกภาคส่วนทั้งภาครัฐ ภาคเอกชน เอ็นจีโอ กลุ่มสตรีต่าง ๆ แก้ไขปัญหากันมาเป็นระยะเวลายาวนาน ที่น่าเป็นห่วง คือ ตัวเลขของการกระทําความรุนแรงต่อเด็กและสตรีไม่ได้ลดลง ขณะเดียวกันเรื่องเข้าสู่ขบวนการยุติธรรมแค่ประมาณ 10% ของข้อเท็จจริงที่เกิดขึ้น ซึ่งเป็นสิ่งที่เราจะต้องช่วยกันคลี่คลายปัญหานี้ต่อไป และในช่วงที่ผ่านมา ได้มีการทําต้นเรื่องทั้งหมดในการดําเนินการเสนอเรื่อง เรื่องการป้องกันและแก้ไขการข่มขืนกระทําชําเราและการล่วงละเมิดทางเพศเป็นวาระแห่งชาติ ซึ่งได้ผ่านกระบวนการกลั่นกรองและกําลังขัดเกลาข้อความ ถัดจากนี้ตนจะพยายามผลักดันเข้าสู่ที่ประชุมคณะรัฐมนตรีโดยเร็ว เพื่อกําหนดให้เรื่องนี้เป็นวาระแห่งชาติต่อไปเพื่อให้ทุกหน่วยงานที่เกี่ยวข้องได้ตระหนักถึงความสําคัญในการร่วมมือกันแก้ปัญหานี้ให้สําเร็จลุล่วง และต้องมีเป้าหมายที่ชัดเจนว่าจะลดระดับของความรุนแรงที่เกิดขึ้นทั้งในเชิงปริมาณและทุกเรื่องได้อย่างไร
นางสาวรัชดา ได้ให้ข้อมูลเพิ่มเติมว่า ภายใต้การกําหนดให้เรื่องนี้เป็นวาระแห่งชาติ จะครอบคลุมการทํางานในหลายมิติและกลุ่มสังคม รวมถึงการบูรณาการระหว่างหน่วยงานต่าง ๆ ด้วย อาทิ การปรับหลักสูตรการสอนเพศวิถีให้มีความเข้าใจง่าย การบูรณาการหลักสูตรการป้องกันตนเองในวิชาเรียน การขจัดทัศนคติที่ผิด ๆ ต่อเพศหญิง การพัฒนาแนวทางปฏิบัติในเรื่องการสอบถามข้อเท็จจริงต่อผู้เสียหาย การเพิ่มและปรับปรุงกฎหมายคดีความผิดทางเพศ การกําหนดโทษทางวินัยร้ายแรงแก่ครู บุคลากรทางการศึกษา และเจ้าหน้าที่ของรัฐที่ล่วงละเมิดทางเพศ การกําหนดสัดส่วนของคณะกรรมการสอบสวนวินัย ข้าราชการครู บุคลากรทางการศึกษา หรือ เจ้าหน้าที่ของรัฐที่เป็นสตรีไม่น้อยกว่าหนึ่งในสาม เป็นต้น
..................................
รัฐบาลไทย-ข่าวทำเนียบรัฐบาล-รมว.แรงงาน ชื่นชมแรงงานไทยที่ทำงานต่างประเทศ มอบอธิบดีกกจ. ตรวจเยี่ยมและให้กำลังใจแรงงานก่อนเดินทางไปเก็บผลไม้ป่าประเทศฟินแลนด์ และประเทศสวีเดน
วันพฤหัสบดีที่ 22 กรกฎาคม 2564
รมว.แรงงาน ชื่นชมแรงงานไทยที่ทํางานต่างประเทศ มอบอธิบดีกกจ.  ตรวจเยี่ยมและให้กําลังใจแรงงานก่อนเดินทางไปเก็บผลไม้ป่าประเทศฟินแลนด์ และประเทศสวีเดน
วันที่ 21 กรกฎาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมาย นายไพโรจน์ โชติกเสถียร อธิบดีกรมการจัดหางาน  ตรวจเยี่ยมพร้อมให้กําลังใจแรงงานไทย จํานวน 384  คน ก่อนเดินทางไปทํางานเก็บผลไม้ป่า และทํางานในตําแหน่งคนงานตามฤดูกาล (Seasonal Work)
นายไพโรจน์ โชติกเสถียร อธิบดีกรมการจัดหางาน เปิดเผยว่า ในวันนี้ นายสุชาติ ชมกลิ่น รัฐมนตรีว่าการกระทรวงแรงงาน ได้มอบหมายให้ตน ตรวจเยี่ยมและให้กําลังใจแรงงานไทยที่กําลังจะเดินทางไปทํางานเก็บผลไม้ป่า และทํางานในตําแหน่งคนงานตามฤดูกาล (Seasonal Work) ในประเทศฟินแลนด์ และประเทศสวีเดน ณ ท่าอากาศยานนานาชาติสุวรรณภูมิ จังหวัดสมุทรปราการ สําหรับวันนี้ มีแรงงานเดินทาง จํานวน 384 คน แบ่งเป็นฟินแลนด์ จํานวน 296 คน สวีเดน จํานวน 88 คน ก่อนที่ทั้งหมดจะเดินทางด้วยเครื่องบินของสายการบิน QATAR AIRWAYS เที่ยวบิน QR 833
นายไพโรจน์ กล่าวต่อว่า ท่านรัฐมนตรี สุชาติ ยังฝากแสดงความห่วงใยและมอบคํากล่าวให้กําลังใจแก่แรงงานไทยที่จะเดินทางว่า ขอให้ทุกคนตั้งใจทํางาน ตั้งใจเรียนรู้ และดูแลสุขภาพให้ดี หากรู้จักเก็บออม เมื่อกลับมาจะสามารถยกระดับคุณภาพชีวิตให้ตนเองและครอบครัวได้ นอกจากนี้ขอให้ทุกคนภูมิใจในตัวเอง ในสถานการณ์ที่ประเทศอยู่ในช่วงวิกฤตินี้ ทุกคนคือฮีโร่ ที่นํารายได้กลับเข้าสู่ประเทศไทย
“สําหรับฤดูกาลเก็บผลไม้ป่าปี 2021 มีเป้าหมายจัดส่งแรงงานไทยเดินทางไปเก็บผลไม้ป่าในฟินแลนด์และสวีเดน จํานวน 8,200 คน โดยเดินทางไปเก็บผลไม้ป่าในฟินแลนด์ จํานวน 3,000 คน เดินทางแล้ว 1,112 คน และเดินทางไปเก็บผลไม้ป่าในสวีเดน จํานวน 5,200 คน เดินทางแล้ว 833 คนซึ่งจะทยอยเดินทางตั้งแต่ต้นเดือน ไปจนถึงสิ้นเดือนกรกฎาคม 2564 จนครบจํานวนตามเป้าหมาย
ทั้งนี้ คนหางานที่ต้องการเดินทางไปทํางานในต่างประเทศ สามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 -10 หรือสายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694 หรือเว็บไซต์ www.doe.go.th/overseas" อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-กรมทางหลวงชนบทพัฒนาเส้นทางสนับสนุนการท่องเที่ยวเลียบชายฝั่งทะเล (Thailand Riviera) จังหวัดสงขลา เริ่มก่อสร้างถนนสาย สข.4009 กว่า 10 กิโลเมตร คาดแล้วเสร็จกลางปี 2566
วันอังคารที่ 8 มีนาคม 2565
กรมทางหลวงชนบทพัฒนาเส้นทางสนับสนุนการท่องเที่ยวเลียบชายฝั่งทะเล (Thailand Riviera) จังหวัดสงขลา เริ่มก่อสร้างถนนสาย สข.4009 กว่า 10 กิโลเมตร คาดแล้วเสร็จกลางปี 2566
กรมทางหลวงชนบทพัฒนาเส้นทางสนับสนุนการท่องเที่ยวเลียบชายฝั่งทะเล (Thailand Riviera) จังหวัดสงขลา เริ่มก่อสร้างถนนสาย สข.4009 กว่า 10 กิโลเมตร คาดแล้วเสร็จกลางปี 2566 เตรียมพร้อมรองรับโครงการสะพานข้ามทะเลสาบสงขลาในอนาคต
กรมทางหลวงชนบท (ทช.) กระทรวงคมนาคม เริ่มเข้าพื้นที่ดําเนินการก่อสร้างถนนทางหลวงชนบทสาย สข.4009 แยกทางหลวงแผ่นดินหมายเลข 4083 - บ้านกระแสสินธุ์ อําเภอกระแสสินธุ์ จังหวัดสงขลา ระยะทาง 10.310 กิโลเมตร พัฒนาเส้นทางส่งเสริมศักยภาพด้านการท่องเที่ยวเชิงธรรมชาติและเชิงวัฒนธรรมในชุมชนท้องถิ่นริมชายฝั่งทะเลสาบสงขลา เชื่อมต่อเส้นทางในโครงข่ายสนับสนุนโครงการก่อสร้างสะพานข้ามทะเลสาบสงขลาในอนาคต ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาโครงสร้างพื้นฐานเชื่อมต่อโครงข่ายการคมนาคมแบบบูรณาการ เพื่อยกระดับมาตรฐานความสะดวกและปลอดภัย รองรับปริมาณการขนส่งและการเดินทางในอนาคต
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ทช. ได้ดําเนินการตามมติคณะรัฐมนตรีในการพัฒนาทางหลวงชนบทสนับสนุนแผนพัฒนาการท่องเที่ยวเลียบชายฝั่งทะเลด้านตะวันตกของอ่าวไทย (Thailand Riviera) เพื่อส่งเสริมศักยภาพด้านการท่องเที่ยวในภาพรวมของประเทศ นําไปสู่การยกระดับคุณภาพชีวิตของประชาชนในพื้นที่ตลอดแนวเส้นทาง ซึ่งครอบคลุมพื้นที่ตั้งแต่จังหวัดสมุทรปราการไปจนถึงจังหวัดนราธิวาส ดังนั้น เพื่อให้การพัฒนาเส้นทางในโครงข่ายตามแผนดังกล่าวมีความต่อเนื่อง สามารถรองรับปริมาณการขนส่งและการเดินทางที่เพิ่มขึ้นในแต่ละปี ตลอดจนช่วยอํานวยความสะดวกให้กับประชาชนในการเดินทางเข้าสู่แหล่งท่องเที่ยวและชุมชนท้องถิ่นบริเวณพื้นที่ริมชายฝั่งทะเลสาบสงขลา ทช. จึงได้ดําเนินโครงการก่อสร้างถนนทางหลวงชนบท สาย สข.4009 แยกทางหลวงแผ่นดินหมายเลข 4083 - บ้านกระแสสินธุ์ อําเภอกระแสสินธุ์ จังหวัดสงขลา โดยมีจุดเริ่มต้นโครงการบริเวณ กม. ที่ 0+000 เลียบตามแนวชายฝั่งทิศตะวันออกเฉียงเหนือของทะเลสาบสงขลา ไปสิ้นสุดโครงการบริเวณ กม. ที่ 10+655 รวมระยะทาง 10.310 กิโลเมตร ซึ่งก่อสร้างเป็นถนนแอสฟัลท์ติกคอนกรีตขนาด 2 ช่องจราจร ความกว้าง 7 เมตร ไหล่ทางกว้างข้างละ 1 - 2.50 เมตร พร้อมขยายความกว้างของสะพาน จํานวน 2 แห่ง ติดตั้งระบบไฟฟ้าแสงสว่างในบริเวณชุมชนและดําเนินงานด้านความปลอดภัยตลอดเส้นทาง โดยใช้งบประมาณในการก่อสร้างทั้งสิ้น 124 ล้านบาท และปัจจุบันอยู่ระหว่างเริ่มดําเนินการก่อสร้างซึ่งคาดว่าจะดําเนินการแล้วเสร็จในช่วงกลางปี 2566
รัฐบาลไทย-ข่าวทำเนียบรัฐบาล-กบข. ชวนสมาชิกรับ e-Statement ชูแนวคิดลดใช้กระดาษ ตอบสนองนโยบายรัฐลดโลกร้อน
วันพุธที่ 1 ธันวาคม 2564
กบข. ชวนสมาชิกรับ e-Statement ชูแนวคิดลดใช้กระดาษ ตอบสนองนโยบายรัฐลดโลกร้อน
กบข. เชิญชวนสมาชิกลงทะเบียนขอรับใบแจ้งยอดเงินสมาชิกรูปแบบอิเล็กทรอนิกส์ e-Statement ชูแนวคิดลดการใช้กระดาษ หวังช่วยลดโลกร้อน ตามแนวทางรัฐบาล พร้อมดึงเทคโนโลยีเข้าช่วยในการทํางานทุกมิติ
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ขอเชิญชวนให้สมาชิกลงทะเบียนแสดงความประสงค์ขอรับใบแจ้งยอดเงินสมาชิกรูปแบบอิเล็กทรอนิกส์ e-Statement ซึ่งจะทําให้สมาชิกได้รับใบแจ้งยอดเงินได้รวดเร็วขึ้น โดยไม่ต้องรอรับใบแจ้งยอดแบบกระดาษจากหน่วยงานต้นสังกัด ทั้งยังเป็นการลดระยะเวลาการจัดพิมพ์ การขนส่ง และการนําส่งไปยังหน่วยงานย่อยต่าง ๆ และยังเป็นการอํานวยความสะดวกให้แก่สมาชิกเพราะสามารถดูข้อมูลใบแจ้งยอดเงินได้ผ่านทุกแพลตฟอร์มของ กบข. ทั้ง ทางอีเมล, LINE กบข., My GPF Application และ My GPF Website โดยสมาชิกที่ลงทะเบียนรับ e-Statement ภายใน 31 ธันวาคม 2564 จะได้รับใบแจ้งยอดเงินเป็นไฟล์ .pdf ในช่วงเดือนมกราคม 2565
ล่าสุด กบข. ได้จัดกิจกรรม “ลง ลุ้น รับ”ชวนสมาชิก กบข. ลงทะเบียนขอรับ e-Statement ตั้งแต่วันนี้ถึงวันที่ 13 ธันวาคม 2564 มีสิทธิ์ลุ้นรับส่วนลด Lazada 50 บาท จํานวน 1,000 รางวัลโดยสมาชิกสามารถลงทะเบียนขอรับ e-Statement ได้ 4 ช่องทาง ดังนี้ 1. LINE กบข. @gpfcommunity เข้าเมนู "ลงทะเบียนรับ e-Statement" 2. My GPF Application เข้าเมนู “บัญชีของฉัน” คลิกเลือก "ดาวน์โหลด/e-Statement" 3. My GPF Website เข้าเมนู “บัญชีของฉัน” คลิกเลือก "ดาวน์โหลด/e-Statement" และ 4. เว็บไซต์ กบข. www.gpf.or.th
อนึ่ง นับตั้งแต่ปี 2560 เป็นต้นมา กบข. ได้เริ่มจัดส่งe-Statementให้แก่สมาชิกที่ลงทะเบียนแสดงความประสงค์ โดย ณ วันที่ 31 ตุลาคม 2564 มีสมาชิกแจ้งขอรับ e-Statement จํานวน 524,503 ราย หรือคิดเป็น 45% ของสมาชิกทั้งหมด โดย กบข. ได้ดําเนินมาตรการทยอยลดการใช้กระดาษ มุ่งเน้นการนําเทคโนโลยีเข้ามาช่วยเพิ่มประสิทธิภาพในการทํางาน เพื่อลดปริมาณการใช้กระดาษโดยไม่จําเป็น และลดคาร์บอนฟุตพริ้นท์ (Carbon Footprint)ที่เป็นส่วนหนึ่งของก๊าซเรือนกระจก ทําให้เกิดภาวะโลกร้อน ถือเป็นการตอบสนองนโยบายภาครัฐ ตามที่รัฐบาลได้เข้าร่วมประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 26 หรือ COP26
นอกจากนี้ กบข. ยังนําเทคโนโลยีมาประยุกต์ใช้ในการทํางานและสื่อสารกับพนักงาน รวมทั้งใช้ รับ-ส่งข้อมูลกับสมาชิกหรือส่วนราชการ เช่น การใช้งานแอป กบข. (My GPF Application) LINE กบข. การนําส่งเงินรายเดือนผ่านระบบ MCS Web เป็นต้น เพื่อที่จะส่งเสริมและสนับสนุนให้มาตรการทยอยลดการใช้กระดาษเกิดผลเป็นรูปธรรมมากที่สุด
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1.16 ล้านคน มีมูลค่าสินทรัพย์สุทธิประมาณ 1.12 ล้านล้านบาท (ข้อมูล ณ 31ต.ค. 2564)
สอบถามข้อมูลเพิ่มเติมสําหรับสื่อมวลชน :ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , raviwan@gpf.or.th
รัฐบาลไทย-ข่าวทำเนียบรัฐบาล-ออมสิน ประกาศชะลอดำเนินการทางกฎหมาย ไม่ฟ้องร้องลูกหนี้ NPL จากเหตุโควิด 19
วันศุกร์ที่ 3 กันยายน 2564
ออมสิน ประกาศชะลอดําเนินการทางกฎหมาย ไม่ฟ้องร้องลูกหนี้ NPL จากเหตุโควิด 19
ด้วยสถานการณ์การแพร่ระบาดของโควิด 19 ได้ส่งผลกระทบต่อการชําระหนี้ของลูกหนี้ธนาคารออมสิน โดยธนาคารจะชะลอการดําเนินการทางกฎหมายต่อลูกหนี้ NPLs ตั้งแต่บัดนี้ ไปจนถึงวันที่ 31 ธันวาคม 2564
นายวิทัย รัตนากร ผู้อํานวยการธนาคารออมสิน เปิดเผยว่า ด้วยสถานการณ์การแพร่ระบาดของโควิด 19 ได้ส่งผลกระทบต่อการชําระหนี้ของลูกหนี้ธนาคารออมสิน แม้ว่าที่ผ่านมาธนาคารได้ออกมาตรการช่วยเหลือมาอย่างต่อเนื่องเพื่อบรรเทาความเดือดร้อนแล้วก็ตาม แต่ยังมีลูกหนี้ส่วนหนึ่งที่ผลกระทบจากโควิด 19 ทําให้ต้องขาดรายได้ต่อเนื่องเป็นเวลานาน จากการปิดกิจการ ถูกเลิกจ้าง หรือมีรายได้ลดลง จึงไม่สามารถชําระหนี้ได้ ซึ่งธนาคารตระหนักถึงสภาพปัญหาที่ลูกหนี้ต้องเผชิญกับสถานการณ์ความยากลําบากที่เกิดขึ้น จึงตั้งใจช่วยเหลือไม่ให้ต้องกังวลเรื่องคดีความ โดยธนาคารจะชะลอการดําเนินการทางกฎหมายต่อลูกหนี้ NPLs ตั้งแต่บัดนี้ ไปจนถึงวันที่ 31 ธันวาคม 2564
ทั้งนี้ มาตรการชะลอ/ผ่อนปรนการดําเนินการทางกฎหมายต่อลูกหนี้ NPLs ที่ได้รับผลกระทบจากเหตุโควิด 19 ครั้งนี้ จัดทําขึ้นเพื่อช่วยลดภาระลูกหนี้ที่กลายเป็น NPLs ก่อนวันที่ 1 สิงหาคม 2564 ประกอบด้วยสินเชื่อ 4 ประเภท ได้แก่ 1) สินเชื่อบุคคล-รายย่อย 2) สินเชื่อประชาชนผู้มีรายได้น้อย 3) สินเชื่อครูและบุคลากรทางการศึกษา และ 4) สินเชื่อธุรกิจ SMEs ที่มีวงเงินกู้ไม่เกิน 20 ล้านบาท โดยธนาคารจะชะลอการฟ้องคดีต่อศาลไว้จนถึงสิ้นปี 2564 ซึ่งรวมถึงลูกหนี้ที่มีการทําสัญญาประนีประนอมยอมความในชั้นศาล และมีการผ่อนชําระดีมาอย่างต่อเนื่อง แต่มาเริ่มค้างชําระในช่วงระยะเวลาตั้งแต่วันที่ 1 เมษายน 2563 - 31 กรกฎาคม 2564 ธนาคารจะชะลอการดําเนินการทางกฎหมาย (ไม่ฟ้อง ไม่ยึดทรัพย์ ไม่ขายทอดตลาด และไม่ฟ้องล้มละลาย) แล้วแต่กรณีตามสถานะของลูกหนี้แต่ละราย
อนึ่ง การประกาศชะลอดําเนินการทางการกฎหมายครั้งนี้ เพื่อช่วยลูกหนี้ที่มีคุณสมบัติตรงตามเงื่อนไข และกลายเป็น NPLs ก่อนวันที่ 1 สิงหาคม 2564 เท่านั้น และจะเป็นมาตรการที่ดําเนินการเพียงครั้งเดียว โดยไม่มีการขยายระยะเวลาดําเนินการอีกในอนาคต ธนาคารจึงขอแนะนําให้ลูกหนี้ที่ประสบปัญหา โปรดติดต่อธนาคารออมสินสาขาเจ้าของบัญชีเงินกู้ ภายในวันที่ 31 ธันวาคม 2564 นี้